NEONS

All About Love: Pārdomājot mīlestību un rūpes par sevi
2026-02-21 13:00 - 16:00 (Europe/Riga) | LGBT HOUSE, Stabu iela 19, Rīga, LV1011, Latvia
All About Love: Pārdomājot mīlestību un rūpes par sevi – darbnīca 21. februārī, plkst. 13.00–16.00, LGBT House, Stabu ielā 19.
Februāra Bi+ meetup pievērsīsimies sarunām par to, ko patiesībā nozīmē MĪLESTĪBA – ārpus romantiskiem mītiem, Valentīndienas klišejām un “ideālām attiecībām”?
Šajā darbnīcā aicināsim apstāties, padomāt un sarunāties par mīlestību kā apzinātu praksi, iedvesmojoties no bell hooks grāmatas All About Love.
Pasākuma mērķis ir radīt drošu, iejūtīgu un reflektējošu telpu, kur:
🫂 pārdomāt mīlestību ārpus romantiskajiem stereotipiem,
🙏🏻 iepazīt bell hooks skatījumu uz mīlestību kā rūpēm, atbildību un cieņu,
💡kritiski paskatīties uz to, kā kultūra, iepazīšanas lietotnes un sabiedrības normas ietekmē mūsu attiecības,
☀️ stiprināt rūpes par sevi kā pamatu veselīgām attiecībām ar citiem un ar sevi.
Ko mēs darīsim?
– uzzināsim vairāk par bell hooks skatījumu uz mīlestību;
– individuāli un pāros reflektēsim par to, kā parūpēties par sevi laikos, kad pasaulē valda haoss;
– “pārveidosim Valentīndienu” – domāsim, kāda tā izskatītos, ja centrā būtu rūpes, cieņa un kopiena.
Pasākumu vadīs lektore, kustības @kas.ir.sekss vadītāja un aktīviste Viktorija Tkačenko @vikkitk .
Pasākums bezmaksas un latviešu valodā.
Ziedojumi laipni gaidīti 💖

Bi vīriešu tikšanās
2026-02-07 15:00 - 19:00 | LGBT HOUSE, Stabu iela 19, Rīga, LV1011, Latvia
Aicinām uz jau otro tikšanos vīriešiem, kuriem patīk vairāk nekā viens dzimums.
🗓 7. februārī
🕒 15:00–19:00
📍 LGBT House
🍕Ņem līdzi kaut ko uzkožamu, iedzeramu (groziņu)
Šis būs neformāls spēļu vakars, kurā:
– spēlēt galda spēles
– sarunāties
– iepazīties un atbalstīt viens otru
– vienkārši labi pavadīt laiku mierīgā, pieņemošā vidē
Vai Tu esi vīrietis, kuru romantiski un/vai seksuāli pievelk vairāk nekā viens dzimums?
Varbūt esi attiecībās ar vienu dzimumu, bet Tava pieredze, sajūtas vai identitāte ir plašāka?
Varbūt dzimums Tavās simpātijās nemaz nav noteicošais?
Tu neesi viens.
Pievienojies mums uz šo galda spēļu vakaru!
Biseksuāls, panseksuāls, kvīrs, citādi sevi definējošs vai vienkārši vīrietis, kurš mīl –
Tev ir vieta NEONĀ tādam, kāds Tu esi.
Redzami. Brīvi. Kopā. 💙
poster made by @bazule.design

NEONA tikšanās Daugavpilī
2026-01-24 17:00 - 21:00 | Miezis & kompānija, Rīgas iela 63, Daugavpils, LV-5401, Latvia
NEONS AICINA UZ KOPIENAS TIKŠANOS DAUGAVPILĪ
🗓️ Sestdiena, 24. janvāris
🕠 17:00 – 21:00
📍 Miezis & kompānija. Daugavpils, Rīgas iela 63
Neons ciemojas Daugavpilī, lai iepazītos ar vietējo kopienu kā arī dalītos savā pieredzē pasākumu rīkošanā un organizācijas veidošanā. Aicinām visus Daugavpils Bi+ un LGBT+ pārstāvjus, draugus un atbalstītājus uz tikšanos un sarunām mājīgajā krogā Miezis & kompānija.
Neons ir kopienas organizācija, kas iestājas par Bi+ cilvēku (visi, kuri izjūt seksuālu un/vai romantisku pievilcību pret vairāk nekā vienu dzimumu) redzamību, labbūtību un iekļaušanu Latvijas sabiedrībā. Tās mērķis ir veidot drošu un atbalstošu Bi+ kopienu, panākt pozitīvu reprezentāciju medijos un publiskajās diskusijās, veicināt sabiedrības izpratni un mazināt stereotipus, kā arī stiprināt vienlīdzību un iekļaušanu visai LGBT+ kopienai Latvijā.
Bet kas vajadzīgs Daugavpils kopienai? Vai nepaciešami pasākumi, kopīgi projekti, tikšanās vai vienkārši – kopā būšana un dalīšanās? Ko tu gribi redzēt un pieredzēt?
Nāc, uzzini, dalies, iesaisties! Laiks aktivizēt Daugavpils kopienu.

NEONA Bi+ kopienas tikšanās
2026-01-17 15:00 - 18:00 | LGBT HOUSE, Stabu iela 19, Rīga, LV1011, Latvia
Neons aicina iesākt gadu kopā! Nāc uz šī gada pirmo Bi+ kopienas tikšanos!
🗓️ Sestdien, 17. janvārī
🕒 15:00 – 19:00
📍 LGBT House, Stabu iela 19–2
🃏 Šoreiz vairāk iepazīsim viens otru – izmēģināsim dažādas sarunu kārtis ar jautājumiem un tēmām, kas palīdz atvērties un iepazīties tuvāk.
🧶 Kā vienmēr, dzija, paraugi un vieta turpināt tamborēt panseksualitātes karoga kvadrātiņus tiem, kam patīk darboties ar rokām sarunu laikā.
🍷 Karstvīns un našķi būs no mums, bet, ja gribas – groziņš ar savu kārumu vienmēr ir laba doma.
✨ Dalība aktivitātēs nav obligāta – vari vienkārši atnākt, pabūt, aprunāties vai tamborēt. Te ir vieta būt kopā.
Tiekamies! 💜

NEONA Ziemassvētki
2025-12-20 15:00 - 19:00 | LGBT HOUSE, Stabu iela 19, Rīga, LV1011, Latvia
🎄 Neons aicina uz decembra Bi+ kopienas svinībām!✨
📍 LGBT House, Stabu iela 19–2
🗓 20. decembris
🕒 15:00 – 19:00
💜 Sasildīsimies kopā, atskatīsimies uz gadu un ļausimies mierīgai, radošai kopābūšanai. Šoreiz tiksimies mājīgā iekštelpu vidē, kur mūs gaidīs karstvīns, gaismas, sarunas un radoši procesi.
📘 Gada noslēguma sarunas: mierīgā ritmā padalīsimies ar sajūtām, atklājumiem un mazajiem priekiem, ko 2025. gads atnesis.
🧶 Sezonālie rokdarbi: ļausim pirkstiem darboties – veidosim mazus svētku niekus, ko paturēt sev vai uzdāvināt kādam īpašam cilvēkam.
🎯 Sava Jaunā gada bingo ar Justīni:
Vai 2026. gads būs tas, kurā beidzot iemācīsies slidot, noskriet maratonu, uzsākt jaunu hobiju vai vienkārši iet gulēt laicīgi? Radi pats savu bingo kartīti, ko ar prieku aizpildīt 2026. gadā!
🍷 Karstvīns un našķi būs no mums, bet ņemt līdzi groziņu ar savu kārumu vienmēr ir laba doma.
✨ Dalība aktivitātēs nav obligāta – te ir vieta būt pašam, satikt citus un justies droši.
Tiekamies siltā un mājīgā decembra pēcpusdienā! 🌟

Tamborē somiņas kopā ar NEONU
2025-12-08 18:00 - 21:00 | LGBT HOUSE, Stabu iela 19, Rīga, LV1011, Latvia
Nākamo pasākumu plānojam 8.decembra vakarā. Par lokāciju vēl ziņosim!
Šoreiz gan netamborēsim pan karogu, bet veidosim šādas nelielas somiņas no jau esošajiem B+ kvadrātiņiem.
Somiņas mēs pēc tam mainīsim pret ziedojumiem, lai verētu turpināt mūsu karogu tamborēšanas aktivitātes! Dzija mūsu izmantotajos kvantumos ir dārga! 🧶
Ikviens ir mīļi aicināts piedalīties, materiālus un apmācības nodrošināsim!
Plus, iemācīsieties kā taisīt jaukas somiņas! Varbūt noderēs Ziemassvētku dāvanām!
Tiekamies! 💖

Tamborē PAN karogu kopā ar NEONU
2025-11-29 16:00 - 19:00 | Kaņepes Kultūras Centrs, Skolas iela 15, Rīga, Latvia
Ar prieku paziņojam par mūsu jauno kopienas projektu – “Tamborē pan karogu ar Neonu”!
Iedvesmojoties no biseksualitātes karoga, ko radīja mūsu biedri un draugi un kas kļuva par pamatu izstādei Biseksualitātes redzamības nedēļā, turpinām mūsu kopīgo radošo tradīciju.
Šoreiz aicinām kopā darināt panseksualitātes tamborēto karogu, ko prezentēsim Panseksualitātes redzamības dienā – 24. maijā. Projekta mērķis ir stiprināt B+ spektra kopienu Latvijā, veicināt savstarpēju atbalstu un izcelt katra dalībnieka stāstu un radošo ieguldījumu.
🤝🏻 Kā piedalīties?
• Aicinām ikvienu, gan rokdarbniekus, gan iesācējus.
• Karogu veidosim no individuāli tamborētiem rozā, dzelteniem un ziliem kvadrātiņiem.
• Materiālus un paraugus nodrošināsim mēs.
• Pirmajā tikšanās reizē uzzināsi visu par procesu, apgūsi nepieciešamās prasmes un satiksi citus dalībniekus.
🌟 Kāpēc pievienoties?
• Tu būsi daļa no kopienas mākslas darba
• Katrs tevis radītais kvadrātiņš kļūs par daļu no kopīga stāsta
• Kopā stiprināsim B+ kopienas redzamību Latvijā
Aicinām pievienoties un padalīties ar informāciju arī tālāk – jo vairāk roku, jo bagātīgāks būs karogs!
*Pirmā tikšanās jau nākamnedēļ!*
🗓️ Sestdiena, 29. novembris
🕠 Pulcējamies no 16:00
📍 Kaņepes Kultūras Centrs, Skolas iela 15
